b"\n_START_ARTICLE_\nMar\xc3\xada Paz Battaner Arias\n_START_SECTION_\nBiografia\n_START_PARAGRAPH_\nEs va llicenciar en Filologia Rom\xc3\xa0nica a Salamanca (1960). Per aquesta \xc3\xa8poca ensenyaven en aquesta universitat Alonso Zamora Vicente, Fernando L\xc3\xa1zaro Carreter i Antonio Tovar, i es va fer amiga especialment amb la parella formada pel primer i Mar\xc3\xada Josefa Canellada. Va ser professora ajudant i adjunta interina en aquesta Universitat (1960-1962) i entre 1962 i 1963 Assistent de Llengua Espanyola a l'Acad\xc3\xa8mia de Bordeus; de 1963 a 1980 va ser Professora Adjunta i Catedr\xc3\xa0tica d'INEM per oposici\xc3\xb3 i va ensenyar en instituts secundaris de Vit\xc3\xb2ria, M\xc3\xbarcia i l'Hospitalet de Llobregat. Es va doctorar en 1973 amb la tesi Vocabulario pol\xc3\xadtico y social en Espa\xc3\xb1a, 1869-1873, dirigida per Eugenio de Bustos, impresa cinc anys m\xc3\xa9s tard (1977). Va treballar despr\xc3\xa9s de 1980 a 1993 com a Catedr\xc3\xa0tica numer\xc3\xa0ria en la Universitat de Barcelona. De 1993 a l'actualitat \xc3\xa9s Catedr\xc3\xa0tica de Filologia Espanyola de la Universitat Pompeu Fabra i va coordinar el grup de recerca Infolex del seu Institut Universitari de Ling\xc3\xbc\xc3\xadstica Aplicada. \xc3\x89s membre d'Euralex, DSNA i l'AELEX i forma part del comit\xc3\xa8 de direcci\xc3\xb3 de la Revista de Lexicografia. Va dirigir tretze tesis doctorals i va assessorar a Televisi\xc3\xb3 Espanyola al programa Hablando claro (1988-1992). Va ser Degana de la Facultat de Traducci\xc3\xb3 i Interpretaci\xc3\xb3 de la Universitat Pompeu Fabra (1993-1999). De maig de 2008 fins mar\xc3\xa7 de 2015 fou S\xc3\xadndic de Greuges de la Universitat Pompeu Fabra._NEWLINE_En  2006 fou guardonada amb la Medalla Narc\xc3\xads Monturiol de la Generalitat de Catalunya. En l'actualitat (2015) \xc3\xa9s catedr\xc3\xa0tica em\xc3\xa8rita de Filologia Espanyola de la Universitat Pompeu Fabra i va presidir l'AELEX (Associaci\xc3\xb3 Espanyola d'Estudis Lexicogr\xc3\xa0fics). Va participar en el projecte \xc2\xabAgrupaci\xc3\xb3 sem\xc3\xa0ntica i relacions lexicol\xc3\xb2giques en el diccionari\xc2\xbb dirigit per Janet DeCesaris (2009-2011) i treballa en un Diccionario Electr\xc3\xb3nico de Aprendizaje de ELA (Castell\xc3\xa0 com a Llengua Estrangera)._NEWLINE_En novembre de 2015 fou proposada per Ignacio Bosque Mu\xc3\xb1oz, Margarita Salas Falgueras i Miguel S\xc3\xa1enz Sagaseta de Ilurdoz per a ocupar la cadira b de la Reial Acad\xc3\xa8mia de la Llengua Espanyola en la pla\xc3\xa7a del psic\xc3\xb2leg Jos\xc3\xa9 Luis Pinillos, mort al novembre de 2013, i va ser escollida el 3 de desembre de 2015, sent l'onzena dona que ocupa una butaca de la RAE._NEWLINE_Est\xc3\xa0 casada amb el tamb\xc3\xa9 professor Carlos Calleja. Ha dirigit i publicat diversos diccionaris i realitzat nombrosos treballs sobre did\xc3\xa0ctica de la llengua. Les seves principals l\xc3\xadnies de recerca s\xc3\xb3n la lexicologia i la lexicografia, el llenguatge pol\xc3\xadtic del segle XIX, el llenguatge especialitzat i la did\xc3\xa0ctica del castell\xc3\xa0."